**Pohovory do firmy LKW Viedeň**

 18. februára 2015 sa konali na pôde našej školy pohovory do rakúskej firmy LKW Viedeň za prítomnosti manažéra ľudských zdrojov pána Martina Gassa.

Na pohovoroch sa zúčastnili títo študenti: **Kamil Bačovčin**, **Nikola Dereninová, Katarína Magdžiaková,** **Nikola Petrušková, Kristína Raganová a Gabriela Soľavová** z III. C triedy. **Diana Marcinová a Miroslava Pavlíková** zo IV. C triedy.

Študenti majú záujem o prácu vo firme po maturite, o brigádu cez letné prázdniny alebo o možnosť absolvovať prax vo firme.

Na pohovory sa všetci starostlivo pripravovali už niekoľko mesiacov, po odoslaní potrebných podkladov a materiálov do centrály firmy vo Viedni, im bol umožnený osobný pohovor so zástupcom firmy.

Kto bol úspešný, to sa dozvedia študenti v priebehu dvoch týždňov.